বাছ্যা বাছ্যা ফুল তুলে রক্তজবা সারি ।  জয়ানন্দ তুলে ফুল ঐ না সাজি ভরি ।।  জবা তুলে চম্পা তুলে গেন্দা নানাজাতি ।  বাছিয়া বাছিয়া তুলে মল্লিকা মালতী ।।  তুলিল অপরাজিতা আতসি সুন্দর ।  ফুলতুলা হইল শেষ আনন্দ অন্তর ।।  এক দুই তিন করি ক্রমে দিন যায় ।  সকালসন্ধ্যা ফুল তলে কেউ না দেখতে পায় ।।  ডাল যে নোয়াইয়া ধরে জয়ানন্দ সাথী ।  তুলিল মালতী ফুল কন্যা চন্দ্রাবতী ।।  একদিন তুলি ফুল  মালা গাঁথি তায় ।  সেইত না মালা দিয়া নাগরে সাজায় ।।